ipinag utos sa kaniyang alila na tumungo sa los banos na sa dagat dagatan magdaan at dalhin ang malaking maleta, at doon siya hintin, sapagkat siyay sa katihan magdaraan na dala ang kinalalagyan ng mga batong mahahalaga. ang pagdating ng apat na guardia sibil ay lalo pang nakagalak sa kaniya. huhulihin ng mga sibil si kabisang tales, ngunit sa dahilang hindi nakita ay si tandang selo ang dinala. tatlong patayan ang nangyari sa gabing yaon. ang praileng nangangasiwa sa hacienda at ang bagong hahawak ng mga lupa ni kabisang tales ay nangatagpuang patay, basag ang ulo at may sumpal na lupa sa bibig, sa kalapit ng mga lupain nito; sa bayan, ang asawa ng bagong mag aari ng lupa na pinatay ay patay ding inumaga, na puno rin ng lupa ang bibig at pugot ang ulo, at may kasiping na papel na kinasusulatan ng pangalang tales na ang ipinanulat ay daliring isinawsaw sa dugo. manahimik kayo, mapapayapang taga kalamba!